SK
L 58/1578
Úradný vestník Európskej únie
23.2.2023
PRÍPRAVNÉ AKCIE
KAPITOLA PA 09 — ŽIVOTNÉ PROSTREDIE A OCHRANA KLÍMY (pokračovanie) PA 09 22
(pokračovanie)
PA 09 22 02
(pokračovanie) Prvá fáza: pilotný projekt „Copernicus pre sústavu Natura 2000“ Koncom roka 2019 bol spustený pilotný projekt „Copernicus pre sústavu Natura 2000“ (COP4N2K) s cieľom využívať technológiu programu Copernicus na lepšie monitorovanie lokalít sústavy Natura 2000.
Týmto projektom sa vytvoril automatizovaný modelový systém na každoročné sledovanie vývoja pokrývky trávnych porastov v európskej sústave Natura 2000, pričom sa vypracovali podrobné mapy krajinnej pokrývky od roku 1992 (keď bola prijatá smernica o biotopoch).
Vynakladá sa úsilie s cieľom zabezpečiť, aby široké publikum vrátane správnych orgánov členských štátov, správcov chránených oblastí, užívateľov pôdy a širokej verejnosti malo prístup k dostupným trendom trávnych porastov a ich súvisiacim ukazovateľom a aby im porozumelo.
Všetky údaje sa zverejňujú prostredníctvom špecializovaného online nástroja „EU Grassland Watch“.
Druhá fáza: Prípravná akcia Monitorovanie trávnych porastov (EU Grassland Watch) Prvá fáza pilotného projektu sa skončila koncom roka 2021 so sľubnými výsledkami.
Z priebežného hodnotenia jasne vyplynulo, že na zabezpečenie včasných následných opatrení v záujme úplného vykonávania a prístupnosti bude potrebná druhá fáza pilotnej podpory EÚ.
Prípravná akcia sa zameria na štyri hlavné body, ktoré si vyžadujú ďalšie významné kroky: 1.
Dostupné zdroje v prvej fáze pokrývali len polovicu všetkých lokalít sústavy Natura 2000 s významným výskytom trávnych porastov.
Rozšírenie umožní dokončenie (historického) obrazu trávnych porastov sústavy Natura 2000 v EÚ. 2.
Kvalita dostupných máp sa zlepší vďaka nedávnym zlepšeniam v identifikácii rôznych typov trávnych porastov a z vyššieho rozlíšenia zobrazenia území. 3.
Informácie o súčasnom pokrytí trávnych porastov sa ďalej spresnia na úrovni lokality prepojením s existujúcimi administratívnymi databázami, ako sú vnútroštátne systémy identifikácie poľnohospodárskych pozemkov (LPIS).
Pomôže to získať informácie na účely vhodného riadenia lokality. 4.
Projekt pomôže priblížiť geopriestorové informácie o trávnych porastoch rozhodovacím orgánom a iným kľúčovým zainteresovaným stranám prostredníctvom: a) interaktívnej a pravidelne aktualizovanej verejnej webovej stránky a b)) série priamych podujatí (napr. odborná príprava webinára, návštevy na mieste atď.) s vybranými aktérmi na vnútroštátnej alebo regionálnej úrovni.
Tieto iniciatívy by mohli preklenúť technologické medzery tým, že pomôžu zainteresovaným stranám pochopiť výhody týchto nástrojov a využívať dostupné informácie a podeliť sa o svoje praktické potreby s cieľom poskytnúť podnety pre budúci vývoj.
Plne funkčný projekt „EU Grassland Watch“ môže pomôcť Únii a jej členským štátom lepšie monitorovať biodiverzitu, tlaky, ktorým čelí, a udržateľnosť trávnych porastov chránených sústavou Natura 2000.
Zvýšená transparentnosť a dostupnosť pomôžu nielen zabrániť budúcim negatívnym vplyvom, ale aj zvrátiť historické straty určením prioritných oblastí na obnovu trávnych porastov.
KAPITOLA PA 10 — MIGRÁCIA Poznámky Rozpočtové prostriedky v tejto kapitole sa majú použiť na financovanie vykonávania prípravných akcií v oblasti uplatňovania ZFEÚ a Zmluvy o Euratome určených na prípravu návrhov s cieľom prijať budúce akcie.
Ich súčet zodpovedá úrovni rozpočtových prostriedkov v článku 10 20 02.